**Preporuke Međunarodne organizacije osoba s invaliditetom IDA**

U svjetlu pandemije COVID19 i njenog enormnog uticaja na osobe sa invaliditetom, Međunarodna organizacija osoba sa invaliditetom (IDA) sastavila je sljedeću listu glavnih prepreka s kojima se osobe s invaliditetom susreću u ovoj vanrednoj situaciji, zajedno s nekim praktičnim rješenjima i preporukama. Ovaj dokument je izrađen na osnovu informacija dobijenih od naših članova širom svijeta, s ciljem podrške globalnom, regionalnom, nacionalnom i lokalnom zagovaranju radi efikasnijeg rješavanja niza rizika s kojima se suočavaju osobe s invaliditetom.

1. **Osobe s invaliditetom izložene su većem riziku od zaraze COVID19 zbog otežanog pristupa preventivnim informacijama i higijeni, oslanjanja na fizički kontakt s okolinom ili osobama koje im pružaju asistenciju, kao i respiratornih stanja uzrokovanih određenim oštećenjima.**

**Preporuka 1: Osobe s invaliditetom moraju dobiti informacije o savjetima za ublažavanje infekcije, planovima javnih ograničenja i uslugama koje se nude, u različitim formatima, uz korištenje pristupačnih tehnologija**

• Prilikom pružanja informacija mediji treba da uključuje titlove, znakovni jezik, a štampani mediji da obezbjede veliki format slova

• Digitalni mediji trebaju uključivati ​​dostupne formate za slijepe osobe i drugim osobama suočenim sa ograničenjima u pristupu informaciji.

• Sva komunikacija treba biti pružena na jednostavnom jeziku.

• U slučaju da javna komunikacija još nije uspostavljena, alternativne telefonske linije za slijepe osobe i uspostavljanje e-mail adrese za gluhe i nagluhe mogu biti privremena opcija.

• Gestovni tumači jezika koji rade u hitnim i zdravstvenim uslovima moraju dobiti iste zdravstvene i sigurnosne zaštite kao i drugi zdravstveni radnici koji se bave COVID19.

• Mogu se uspostaviti odgovarajuće alternativne mjere za optimalan pristup informacijama, poput gestovnog tumača koji nose prozirnu masku, tako da su izrazi lica i pokret usana još uvijek vidljivi,

• Trebalo bi koristiti pomoćne tehnologije poput FM sistema za komunikaciju za osobe sa oštećenjem sluha, što je posebno važno kada maske za lice onemogućavaju čitanje sa usana.

**Preporuka 2: Za osobe s određenim vrstama oštećenja moraju se poduzeti dodatne zaštitne mjere**

• Dezinfekcija ulaznih vrata rezervisanih za osobe sa invaliditetom, rukohvati rampe ili stepeništa, pristupne ručke za vrata rezervisanih za osobe sa umanjenom pokretljivošću.

• Uvođenje proaktivnog testiranja i strože preventivne mjere za osobe s invaliditetom koje su podložnije infekciji zbog respiratornih ili drugih zdravstvenih komplikacija uzrokovanih njihovim invaliditetom.

• Mjere krize i izolacije COVID19 mogu stvoriti strah i anksioznost; pokazivanje solidarnosti i podrške u zajednici važno je za sve i može biti kritično za osobe sa mentalnim poremećajem

**Preporuka 3: Brzo podizanje svijesti i obuka osoblja uključenog u odgovor na krizu izazvanu virusom su od ključne važnosti**

• Vladini službenici i pružaoci usluga, uključujući hitne slučajeve, moraju biti obučeni o pravima osoba s invaliditetom, kao i o rizicima povezanim s respiratornim komplikacijama za osobe koje imaju specifična oštećenja,

• Podizanje svesti o podršci osobama sa invaliditetom trebalo bi da bude dio svih kampanja zaštite.

**Preporuka 4: Svi planovi pripravnosti i reagovanja moraju uključiti I biti dostupni ženama s invaliditetom**

• Svi planovi podrške ženama trebaju uključiti i biti dostupni ženama sa invaliditetom

• Programi za podršku osobama s invaliditetom trebaju uključivati rodnu perspektivu.

1. **Primjena karantina ili sličnih restriktivnih programa može dovesti do poremećaja u uslugama od vitalnog značaja za mnoge osobe s invaliditetom i ugroziti pristup osnovnim pravima, poput hrane, zdravstvena zaštite, higijene i sanitarne zaštite, te komunikacije, što može dovesti do napuštenosti, izolacije ili institucionalizacije.**

**Preporuka 5: Nije prihvatljiva institucionalizacija i napuštanje osoba na osnovu invaliditeta**

• Smještanje u instituciju, kao posljedica procedura za izolaciju, ne bi trebale prelaziti minimum neophodnih mjera za prevazilaženje faze bolesti, treba biti određen na ravnopravnoj osnovi sa ostalima

• Bilo kakav poremećaj pružanja socijalnih usluga bi trebao imati najmanji mogući uticaj na osobe s invaliditetom i ne bi trebale dovesti do ukidanja ovih usluga

• Podrška os strane porodice i prijatelja, u slučaju izolacije, bi trebala biti nadoknađena kroz druge vidove umrežavanja i podrške

**Preporuka 6: Tokom izolacije moraju se osigurati usluge podrške, personalna asistencija, fizička i komunikacijska pristupačnost**

• Osobe sa invaliditetom u izolaciji moraju imati pristup uslugama tumača, ili putem eksterno pruženih usluga, ili kroz njihove porodične i društvene mreže;

• Personalni asistenti, pomoćni radnici ili prevodioci trebaju biti sa njima u izolaciji, uz obostrani dogovor i pod uslovom usvajanja svih zaštitnih mera;

• Personalni asistenti, pomoćni radnici ili tumači trebaju se proaktivno testirati na COVID 19 kako bi se smanjio rizik od širenja virusa na osobe s invaliditetom.

• Posao od kuće ili učenje na daljinu moraju biti podjednako dostupne zaposlenima / studentima sa invaliditetom.

**Preporuka 7: Mjere javnih ograničenja moraju uzeti u obzir osobe s invaliditetom na jednakoj osnovi s drugima građanima**

• U slučaju mjera javnog ograničavanja kretanja osobama s invaliditetom mora se pružiti podrška da ispune svoje svakodnevne životne potrebe, uključujući pristup hrani (po potrebi s posebnim prehrambenim potrebama), stanovanje, zdravstvenu zaštitu, podršku u kući, podršku škole i zajednice, kao i održavanje zaposlenosti i pristup dostupnom prevozu.

• Planovi Vlade moraju uzeti u obzir da ograničenja mobilnosti i poslovanja nesrazmjerno utiču na osobe sa smanjenom pokretljivošću i druge osobe s invaliditetom i omogućiti im prilagođavanje na trenutnu situaciju. Na primjer, Australija je rezervisala određeno radno vrijeme u supermarketu za osobe s invaliditetom i starije osobe

• Pružioci usluga podrške moraju imati ličnu zaštitnu opremu i potrebna uputstva za smanjenje izloženosti i širenje infekcije, kao i proaktivno testiranje na virus.

• U slučaju nestašice hrane ili higijenskih proizvoda, moraju se odmah poduzeti mjere kojima se osobama s invaliditetom neće izostaviti jer će oni biti prva grupa koja će osjetiti nedostatak pristupa takvim stvarima.

• Svaki program pružanja podrške marginalizovanim grupama treba da uključuje osobe sa invaliditetom, npr. raspodjela gotovine možda nije dobra opcija za mnoge osobe s invaliditetom, jer možda neće moći pronaći predmete koji su im potrebni zbog prepreka u pristupačnosti.

1. **Kada su zaražene od COVID19, osobe s invaliditetom mogu se suočiti s dodatnim preprekama u ostvarivanju zdravstvene zaštite i mogu doživjeti diskriminaciju i nemar od strane zdravstvenog osoblja.**

**Preporuka 8: Osobe s invaliditetom kojima su potrebne zdravstvene usluge zbog COVID19 ne smiju biti stavljene u lošiji položaj zbog invaliditeta.**

• Komunikacijske poruke vezane za javno zdravstvo moraju biti poslane sa poštovanjem i nediskriminatorne.

• Upute za zdravstveno osoblje trebaju voditi računa o dostojanstvu osoba s invaliditetom i uključiti zaštitne mjere protiv diskriminacije na osnovu invaliditeta.

• Prepoznajući važnost hitnog rješavanja brzo rastućeg broja zaraženih kojima je potrebna hospitalizacija, smatramo neophodnim brzo podizanje svijesti ključnog medicinskog osoblja, kako bi se osiguralo da osobe s invaliditetom ne budu izostavljene ili sistemski deprioritizirane u odgovoru na krizu.

•Komunikacije o stadijumu bolesti i bilo kakvi postupci moraju biti lično i putem drugih pristupačnih sredstava i načina komunikacije dostupni osobama sa invaliditetom.

1. **Organizacije osoba s invaliditetom, posebno na nacionalnom i lokalnom nivou, možda nisu spremne poduzeti trenutne mjere i možda nisu u potpunosti svjesne kako pristupiti situaciji. Neke mjere koje Organizacije OSI mogu poduzeti uključuju:**

**Preporuka 9: Organizacije osoba s invaliditetom mogu i trebaju igrati ključnu ulogu u podizanju svijesti o osobama s invaliditetom i njihovih porodica**

• Pripremiti uputstva i vodiče vezane za COVID19 u raznim dostupnim formatima na lokalnim jezicima; pogledajte postojeće resurse koji su izrađeni od strane članova IDA-e, a koje ćemo stalno ažurirati

• Pomoći u uspostavljanju mreža uzajamne podrške kako bi se olakšala podrška osobama u izolaciji;

• Organizujte obuke o invalidnosti za osobe koje su uključene u odgovor na krizu

• Sastavite ažuriranu listu dostupnih zdravstvenih usluga i ostalih pružaoca osnovnih usluga za svako područje

**Preporuka 10: Organizacije osoba s invaliditetom mogu i trebaju igrati ključnu zagovaračku ulogu da u odgovoru na krizu izazvanu virusom COVID-19 uključe osobe sa invaliditetom**

• Proaktivno se obratiti svim vlastima, uključujući zdravstveni sistem, nacionalne medijie, krizne štabove i obrazovne institucije,

• Senzibilizirati vlasti o tome kako pandemija kao i planovi za odgovor na ktizu mogu diskriminatorno uticati na osobe s invaliditetom;

• Ponudite praktične savjete o načinima prevazilaženja prepreka ili predložite posebne mjere koje zahtijevaju osobe s invaliditetom

 • Na osnovu raspoloživih resursa i kapaciteta, pružite dorinos nacionalnom ili lokalnom odgovoru na vanredne situacije.

\*Za ažurirane resurse o uključivanju osoba s invaliditetom u prevenciju i odgovor Covid19, redovno

provjeravajte web stranicu posvećenu od strane Međunarodnog saveza za osobe sa invaliditetom na

<http://www.internationaldisabilityalliance.org/covid-19>

Ukoliko imate nove podatke, dobre prakse ili naučene lekcije o uticaju COVID 19 na osobe s invaliditetom, International Disability Alliance vas poziva da ih pošaljete i da se obratite savjetniku za inkluziju Elham Youssefian na mail: eyoussefian@ida-secretariat.org.